Gunung Rushmore

Gunung Rushmore () atau nama penuhnya Memorial Kebangsaan Gunung Rushmore () merupakan sebuah gunung yang unik dan terkenal yang terletak di Keystone, Dakota Selatan, Amerika Syarikat. Di situ terdapat ukiran kepala patung di bahagian permukaan batu granit pada gunung itu. Monumen sepanjang 60 kaki (18 meter) ini diukir oleh anak-beranak keturunan Denmark, Gutzon Borglum dan Lincoln Borglum, memaparkan kepala empat orang bekas Presiden Amerika Syarikat (dari kiri ke kanan):Mount Rushmore National Memorial. December 6, 2005.60 SD Web Traveler, Inc. Retrieved April 7, 2006. 

 George Washington,
 Thomas Jefferson,
 Theodore Roosevelt,
 Abraham Lincoln

Keseluruhan memorial ini meliputi kawasan seluas 1,278.45 ekar (5.17 km2)McGeveran, William A. Jr. et al. (2004). The World Almanac and Book of Facts 2004. New York: World Almanac Education Group, Inc. ISBN 0-88687-910-8. dan ia berada pada ketinggian 5,725 kaki (1,745 m) dari aras laut.Mount Rushmore, South Dakota (November 1, 2004). Peakbagger.com. Retrieved March 13, 2006. Tempat tersebut telah menarik lebih dari dua juta orang setiap tahun.

Geografi

Geologi
Gunung ini terdiri daripada batu granit yang terhasil akibat penerobosan magma ke dalam syis mika Black Hills semasa zaman Proterozoik 1.6 bilion tahun lampau.Geologic Activity. National Park Service. 

Iklim
Kawasan sekitar gunung ini berklim kebenuaan lembap (Dwb dalam Pengelasan iklim Köppen).

Sejarah
Pemilikan asal
Gunung ini dikenali dalam kalangan suku  Lakota sebagai Tȟuŋkášila Šákpe (The Six Grandfathers, "Enam Datuk") atau Igmútȟaŋka Pahá (Cougar Mountain, "Gunung Kugar"). Pemerintah Amerika Syarikat menjanjikan hak milik kawasan gunung itu diserahkan kepada masyarakat tersebut dalam Perjanjian Fort Laramie 1868, namun pihak pemerintah mengingkari janji ini dengan bertambahnya peneroka kulit putih ke kawasan tersebut mencari emas lalu memaksa suku Lakota melepaskan hak milik itu.

Pengukiran
Seorang sejarawan South Dakota, Doane Robinson, adalah orang pertama yang menggagasan pengukiran wajah orang ternama pada muka Black Hills untuk mempromosikan pelancongan di daerah tersebut. Gagasan awalnya sebetulnya adalah hendak mengukir di bahagian gunung yang disebut Needles. Namun Gutzon Borglum menolaknya kerana mutu granit di sana kurang baik dan menguatnya tentangan yang kuat dari kelompok-kelompok penduduk asli Amerika. Akhirnya mereka memilih lokasi Gunung Rushmore, yang juga memiliki keuntungan kerana menghadap ke tenggara sehingga memperoleh paparan sinar matahari secara maksimal. Robinson semula menginginkan untuk menampilkan pahlawan-pahlawan western seperti Lewis dan Clark, Red Cloud,<ref>'!, episode 5x08 "Mount Rushmore", May 10, 2007</ref> dan Buffalo Bill Cody, Tetapi Borglum memutuskan bahawa ukiran harus lebih bersifat nasional dan memilih wajah keempat presiden tersebut untuk diukir di gunung.

Setelah mengamankan pendanaan melalui penaja yang teruja dari "pelindung politik besar Gunung Rushmore", Senator Peter Norbeck, pembangunan dari ukiran peringatan ini dimulai pada tahun 1927, dan wajah para presiden yang diukir rampung antara tahun 1934 sampai 1939. Dengan meninggalnya Gutzon pada bulan Mac 1941, anaknya Lincoln mengambil alih pembangunan. Walaupun konsep awal bermaksud mengukir setiap presiden itu dari kepala sampai pinggang, tetapi karena ketiadaan dana terpaksa pembangunan dihentikan di akhir bulan Oktober 1941.

 Rujukan 

 Bacaan lanjut 
 Larner, Jesse. Mount Rushmore: An Icon Reconsidered New York: Nation Books, 2002.
 Taliaferro, John. Great White Fathers: The Story of the Obsessive Quest to Create Mount Rushmore. New York: PublicAffairs, c2002.  Puts the creation of the monument into a historical and cultural context.
 The National Parks: Index 2001–2003''. Washington: Jabatan Dalam Negeri Amerika Syarikat

 Pautan luar 

 Laman sesawang rasmi
 Di Sebalik Tabir Gunung Rushmore (The Making of Mount Rushmore)
 Iklim
 Pencapaian Monument (A Monumental Achievement)
 Pautan Peta Google Map
 Matthew Buckingham, The Six Grandfathers, Paha Sapa, in the Year 502,002 C.E.
 Kamera-kamera Gunung Rushmore 

Kategori:Karya 1941
Kategori:Gunung Rushmore
Kategori:Gunung di Amerika Syarikat